stanford-oval/wikipedia huggingface dataset:
פולינזיה הצרפתית
חלוקה מנהלית

פולינזיה הצרפתית מחולקת ל-5 מחוזות אשר כל אחד מהם מחולק לנפות.
| 0 | 1 | 2 | 3 | 4 | 5 |
| --- | --- | --- | --- | --- | --- |
| מס' | מחוז | בירה | שם בשפת המקור | אוכלוסייה  נכון לשנת 2022 | שטח, קמ"ר |
| 1 | איי מרקיז | טאיאוהא | Îles Marquises,Te Henua ‏ | 9,748 | 1049 |
| 2 | איי החברה (הגלויים לרוח) | פפאטה | Îles du Vent,Te fenua Ni’a mata’i mā ‏ | 209,980 | 1195 |
| 3 | טואמוטו-גמבייה | פפאטה | Îles Tuamotu, Îles Gambier Te ta’amotu nō ‏ | 16,729 | 881 |
| 4 | איי אוסטרל | רורוטו | Îles Australes, Te ta’amotu nō‏ | 6,592 | 148 |
| 5 | איי החברה (החסויים לרוח) | אוטורוא | Îles Sous-le-vent, Fenua Raro Mata’i ‏ | 36,007 | 395 |
ראו גם

אייר טהיטי נוי
יהדות פולינזיה הצרפתית
הערות שוליים

↑  דירוג שטח יבשתי - מתוך אתר Worldometer, כפי שפורסם ב-28 במאי 2021
↑  טבלאת אוכלוסייה שם הקובץ: UN_PPP2024_Output_PopTot.xlsx, שם החוצץ: Median - מתוך אתר האו"ם
↑  טבלאת אוכלוסייה שם הקובץ: WPP2024_POP_F01_1_POPULATION _SINGLE_AGE_BOTH_SEXES.xlsx, שם החוצץ: Medium variant - מתוך אתר האו"ם, הערכה 1 ביולי 2024
↑  דירוג תמ"ג - מתוך אתר הבנק העולמי, כפי שפורסם ב-2 באוגוסט 2023
↑
| מדינות וטריטוריות באוקיאניה |
| --- | --- | --- |
| אוסטרליה | אוסטרליה • נורפוק |  |
| מלנזיה | איי מאלוקו ומערב גינאה החדשה (חלק מאינדונזיה) • איי שלמה • ונואטו • מזרח טימור  • פיג'י • פפואה גינאה החדשה • קלדוניה החדשה |  |
| מיקרונזיה | איי מריאנה הצפוניים • איי מרשל • גואם • מיקרונזיה • נאורו • פלאו • קיריבטי |  |
| פולינזיה | איי קוק • הוואי • ואליס ופוטונה • טובאלו • טונגה • טוקלאו • ניואה • ניו זילנד • סמואה • אי הפסחא • סמואה האמריקנית • פולינזיה הצרפתית • פיטקרן |  |
| חבלי צרפת |
| --- | --- | --- |
| חבלים בצרפת המטרופוליטנית מ-2016 | או-דה-פראנס • אוברן-רון-אלפ • אוקסיטניה • איל-דה-פראנס • אקיטן החדשה • בורגון-פראנש-קונטה • ברטאן • גראנד אסט • נורמנדי • סאנטר-עמק הלואר • פיי דה לה לואר • פרובאנס-אלפ-קוט ד'אזור • קורסיקה |  |
| חבלים בצרפת המטרופוליטנית עד סוף 2015 | אוברן • איל-דה-פראנס • אלזס • אקיטן • בורגון • ברטאן • לורן • לימוזן • לנגדוק-רוסיון • מידי-פירנה • נור-פה דה קאלה • נורמנדי עילית • נורמנדי תחתית • סאנטר • פיי דה לה לואר • פואטו-שראנט • פיקרדי • פראנש-קונטה • פרובאנס-אלפ-קוט ד'אזור • קורסיקה • רון-אלפ • שמפאן-ארדן |  |
| חבלים מעבר לים | גוואדלופ • גיאנה הצרפתית • מרטיניק • ראוניון • מיוט |  |
| קולקטיבים מעבר לים | פולינזיה הצרפתית • סן-פייר ומיקלון • ואליס ופוטונה • סן ברתלמי • סן מרטן |  |
| טריטוריות מעבר לים | הארצות הדרומיות והאנטארקטיות של צרפת (ארץ אדלי • איי אפארסה • סן פול ואמסטרדם • איי קרגלן • איי קרוזה) |  |
| מעמד מיוחד | קלדוניה החדשה • קליפרטון |  |
| --- | --- |
בקרת זהויות :  NLI: 987007557269305171  BIBSYS: 7004455  BNE: XX5834917  BnF: cb118653379 (data)  GND: 4018191-1  KulturNav: 0ec5ae02-e844-4170-9080-51689649e393  LCCN: n50064529  MusicBrainz: 8b681e01-6c95-3b24-ae60-5cdbcb1d7dce  NARA: 10035691  NDL: 00563741  NKC: ge129153  NLA: 35878929  SUDOC: 026398443  Trove: 1128071  UKPARL: rEp9teYa  VIAF: 142613073   WorldCat (עם VIAF): 142613073 
ערך זה הוא קצרמרבנושא צרפת. אתם מוזמנים לתרום לוויקיפדיה ו.
פולינזיה הצרפתית
פול ג'יאמטי

| --- | --- |

פול ג'יאמטי בפסטיבל הסרטים הבינלאומי בטורונטו, 2013
 לידה:  6 ביוני 1967 (בן 57) ניו הייבן שבארצות הברית
 מדינה:  ארצות הברית 
 תקופת הפעילות:  מ-1989 
 מקום לימודים:  בית הספר לדרמה של ייל  בית הספר הבריטי-אמריקאי למשחק  בית הספר צ'ואט רוזמרי הול  פירסון קולג' 
 בן או בת זוג:  Elizabeth Giamatti (13 באוקטובר 1997–?) 
 צאצאים:  Sam Giamatti 
 פרסים והוקרה:  2 פרסי גלובוס הזהב   פרס אמי   3 פרסי גילדת שחקני המסך
 פרופיל ב-IMDb
 
פול אדוארד ולנטיין ג'יאמטי (באנגלית: Paul Edward Valentine Giamatti; נולד ב-6 ביוני 1967) הוא שחקן קולנוע וקומיקאי אמריקאי זוכה פרס אמי, שלושה פרסי גלובוס הזהב ו-2 מועמדויות לפרס אוסקר לשחקן הטוב ביותר, בשנת 2005 על תפקידו בסרט "סינדרלה מן" ובשנת 2024 על תפקידו בסרט "נשארים לחג".
ביוגרפיה

ג'יאמטי נולד וגדל בניו הייבן שבקונטיקט. אביו, אנג'לו בארטלט ג'יאמטי, היה פרופסור באוניברסיטת ייל ולאחר מכן הפך לנשיא האוניברסיטה ולממונה על המייג'ור ליג בייסבול. אמו של ג'יאמטי עבדה כמורה לאנגלית בבית ספר בעיר. גם אחיו, מרקוס ג'יאמטי, הוא שחקן קולנוע. ג'יאמטי למד בבית ספר פווט ולאחר מכן בקולג' הפרטי שות רוזמרי האל. למד באוניברסיטת ייל לתואר ראשון במגמת תיאטרון. ג'יאמטי סיים את לימודיו באוניברסיטה בהצלחה ב-1989 עם תואר ראשון באנגלית וקיבל תואר מוסמך אוניברסיטה באמנות מבית הספר לדרמה של ייל.
קריירה

ג'יאמטי הופיע בכמה מופעי תיאטרון, חלקם בברודוויי, לפני שהופיע בסדרת טלוויזיה קטנה וסרטים בתחילת שנות ה-90. ב-1995 שיחק תפקיד קטן בסרט סברינה. תפקידו המשמעותי הראשון היה בסרט "פרטים אינטימיים".
ב-1998 הופיע ג'יאמטי בתפקיד קטן בסרט המופע של טרומן. באותה שנה הופיע בסרט המלחמה "להציל את טוראי ריאן", בקומדיה "דוקטור דוליטל" ובסרט הפעולה המתווך. בשנת 1999 שיחק ג'יאמטי בסרטו של מילוש פורמן "איש על הירח".
ב-2000 שיחק בקומדיה "ביג מאמא", כמו כן שיחק בסרט "דואט", ובסרט הטלוויזיה "אם הקירות האלה היו יכולים לדבר 2". בשנת 2001 הופיע בסרט "אגדות וסיפורים" ובסרט המדע בדיוני "כוכב הקופים".
בשנת 2002 שיחק בקומדיה "שקרן בריבוע". בשנת 2003 כיכב בסרט הביוגרפי-דרמטי "אמריקן ספלנדור", על תפקידו בסרט קיבל מספר מועמדויות ביניהם לפרס סטלייט ולפרס אינדפנדנט ספיריט. בנוסף, שיחק במותחן הפשע "ביטחון", והופיע ג'יאמטי בסרט הפעולה של ג'ון וו "צ'ק פתוח".
בשנת 2004 שיחק בדרמה קומית זוכה פרס האוסקר "דרכים צדדיות"; על תפקידו היה ג'יאמטי מועמד לפרס גלובוס הזהב, פרס סטלייט ולפרס גילדת שחקני המסך.
בשנת 2005 היה מועמד לפרס אוסקר לשחקן המשנה הטוב ביותר ולפרס גלובוס הזהב על משחקו בסרט "סינדרלה מן" שביים רון הווארד. במקביל החל להופיע בתוכנית המערכונים "סאטרדיי נייט לייב".
בשנת 2006 שיחק ג'יאמטי בסרט "אמן האשליות", כמו כן כיכב בסרטו של מ. נייט שאמלאן "נערה במים". בשנת 2007 הופיע לצד סקרלט ג'והנסון בקומדיה "יומני האומנת", בנוסף שיחק בסרט "לירות כדי להרוג". בשנת 2008 גילם ג'יאמטי את ג'ון אדמס במיני-סדרת הטלוויזיה של HBO "ג'ון אדמס" שביים טום הופר, ועל תפקידו קיבל ג'יאמטי את פרס אמי ופרס גלובוס הזהב לשחקן ראשי במיני-סדרה או סרט.
בשנת 2010 שיחק בסרט הקנדי "הסיפור על פי ברני", וזכה פעם נוספת בפרס גלובוס הזהב.
בשנת 2011 שיחק בסרט "המבצר האחרון", בו גילם את ג'ון, מלך אנגליה, ושיחק גם בסרטי הקולנוע "ווין ווין" של הבמאי טום מקארתי, "משחקי שלטון" שביים ג'ורג' קלוני והקומדיה "בדרך לחתונה עוצרים בבנגקוק". בנוסף בשנה זו שיחק גם בדרמה הטלוויזיונית של HBO "גדולים מכדי להיכשל", בתור בן ברננקי. על תפקידו זה קיבל ג'יאמטי מועמדות לפרס אמי ולפרס גלובוס הזהב וזכה בפרס גילדת שחקני המסך.
בשנת 2014,שיחק פול את הנבל ריינו, יריבו של ספיידרמן, בסרט "ספיידרמן המופלא 2".
ב-2015 גילם את ג׳רי הלר, אמרגן יהודי בסרט ״Straight Outta Compton" (שהיה מועמד לאוסקר) המבוסס על להקת ההיפ הופ NWA בתחילתו דרכה בסוף שנות השמונים. באותה שנה שיחק בתפקיד ד"ר לורנס הייס בסרט האסונות סן אנדראס.
בשנת 2018 שיחק בסרט הפוסט-אפוקליפטי "עכשיו אנחנו לבד" של הבמאי ריד מורנו.
בשנת 2023 הצטרף ג'יאמטי כדמות ראשית לעונתה השנייה של סדרת המסתורין הספרדית "30 מטבעות" של רשת HBO אירופה, העוקבת אחר האב ורגרה (אדוארד פרננדס), מגרש שדים, מתאגרף ואסיר-לשעבר שגורש על ידי הכנסייה לעיירה נידחת בספרד.
בשנת 2023, שיחק בתפקיד הראשי בסרט "נשארים לחג", עליו זכה בפרס גלובוס הזהב לשחקן הטוב ביותר - סרט מוזיקלי או קומדיה,פרס איגוד מבקרי הקולנוע האמריקאי לשחקן הטוב ביותר ומועמדות לפרס אוסקר לשחקן הטוב ביותר.
בספטמבר 2024, פורסם כי ג'יאמטי לוהק לעונה השביעית של הסדרה "מראה שחורה".
חייו האישיים

ג'יאמטי הוא תושב ברוקלין, ניו יורק. נשוי לאליזבת כהן מאז 1997. ב-2001 נולד לזוג בן.
פילמוגרפיה נבחרת > קולנוע

Pretty Bird – בתפקיד: ריק האניקאט.
Last Station – בתפקיד: צ'רטקוב.
פרד קלאוס – בתפקיד: ניק "סנטה" קלאוס.
Hawk Is Dying – בתפקיד: ג'ורג' גאטלינג.
המלט – בתפקיד: המלט.
צ'ק פתוח – בתפקיד: שורטי.
Pentagon Papers – סרט טלוויזיה – בתפקיד: אנטוני רוסו.
אגדות וסיפורים – בתפקיד: טובי אוקסמן.
משחקי אמון – בתפקיד: גורדו.
Cradle Will Rock – בתפקיד: קארלו.
סינגלס – בתפקיד: האיש המנשק.
פרטים אינטימיים – בתפקיד: קני.
טעויות במאפיה – בתפקיד: ויל צ'ופ.
מר ברידג' וגברת ברידג' – בתפקיד: ללא קרדיט.
חומת מגן – בתפקיד: המלך ג'ון.
קוסמפוליס – בתפקיד: בנו לוין.
דוני בראסקו (1997) – בתפקיד: טכנאי האף. בי. איי.
החתונה של החבר שלי (1997) – בתפקיד: שוער /נער מזוודות.
המתווך (1998) – בתפקיד: רודי.
להציל את טוראי ריאן (1998) – בתפקיד: סמל ויליאם היל.
המופע של טרומן (1998) – בתפקיד: מנהל חדר הבקרה.
איש על הירח (1999) – בתפקיד: פול זמודה.
דואט (2000) – בתפקיד: טוד וודס.
אם הקירות האלה היו יכולים לדבר 2 (2000) – בתפקיד: טד האדלי.
ביג מאמא (2000) – בתפקיד: ג'ון מקסוול.
כוכב הקופים (2001) – בתפקיד: האורנגאוטן לימבו.
אגדות וסיפורים (2001) – בתפקיד: טובי אוקסמן.
שקרן בריבוע (2002) – בתפקיד: השקרן מארטי וולף.
מכנסי הרעם (2002) - בתפקיד: ג'ונסון ג'יי. ג'ונסון.
אמריקן ספלנדור (2003) – בתפקיד: הארווי פאקר.
דרכים צדדיות (2004) – בתפקיד: מיילס.
סינדרלה מן (2005)- בתפקיד: ג'ו גולד.
נערה במים (2006) – בתפקיד: קליבלנד היפ.
אמן האשליות (2006) – בתפקיד: המפקח הראשי וולטר אולי.
לירות כדי להרוג (2007) – בתפקיד: הרץ.
יומני האומנת (2007) – בתפקיד: מיסטר איקס.
התחנה האחרונה (2009) - בתפקיד ולדימיר צ'רטקוב
משחק כפול (2009) – בתפקיד: ריצ'רד גארסיק.
נשמות קרות (2009) – בתפקיד: פול ג'יאמטי.
הסיפור על פי בארני (2010) – בתפקיד: בארני פנופסקי.
משחקי שלטון (2011) – בתפקיד: טום דאפי התככן.
ווין ווין (2011) – בתפקיד: מייק פלהארטי.
המבצר האחרון (2011) – בתפקיד: ג'ון, מלך אנגליה.
רוק לנצח (2012) – בתפקיד: פול ג'יל.
ג'ון מת בסוף (2012) – בתפקיד: ארני.
טורבו (2013) – בתפקיד: דיבוב קולו של צ'אט.
פארקלנד (2013) – בתפקיד: אברהם זאפרודר.
12 שנים של עבדות (2013) – בתפקיד: פרימן.
הכל בוהק (2013) – בתפקיד: דניס.
נהר של יסוד (2014) – בתפקיד: פתאח-נאם-חוטאפ.
מאדאם בובארי (2014) – בתפקיד: מסייה הומיס.
ספיידרמן המופלא 2 (2014) – בתפקיד: ריינו / אלכסיי סיטסביץ'.
הנסיך הקטן (2015) – בתפקיד: דיבוב קולו של המורה באקדמיה.
אהבה וחסד (2015) – בתפקיד: ד"ר יוג'ין לאנדי.
היישר מקומפטון (2015) – בתפקיד: ג'ארי הלר.
הפנומן (2016) – בתפקיד: ד"ר מובלי.
מורגן (2016) – בתפקיד: ד"ר אלן שפירו.
ראצ'ט וקלאנק (2016) – בתפקיד: דיבוב קולו של דרק איש הכיסאות.
עכשיו אנחנו לבד (2018) – בתפקיד: פטריק.
חיים פרטיים (2018) – בתפקיד: ריצ'רד גרימס.
התפסן היה מרגל (2018) – בתפקיד: סם גודסמית'.
פנג הלבן (2018) – בתפקיד: דיבוב קולו של סמית' היפה.
ג'אנגל קרוז (2021) – בתפקיד: נילו.
מילקשייק אבק שרפה‏ (2021) – בתפקיד: ניית'ן.
פה מלא אוויר ‏ (2021) – בתפקיד: ד"ר סילבסטר.
נשארים לחג‏ (2023) – בתפקיד: פול הונהאם.
פילמוגרפיה נבחרת > טלוויזיה

המלך היל (2001) – דיבוב קולו של מר מק'יי
ג'ון אדמס (2008) – בתפקיד: ג'ון אדמס.
רוק 30 (2010) – בתפקיד: ריצ'י.
גדולים מכדי להיכשל (2011) – סרט טלוויזיה של HBO בתפקיד בן ברננקי.
אחוזת דאונטון (2013) – בתפקיד: הרולד לווינסון.
איימי שומר (2015-2014) – בתפקיד: חבר מושבעים / אלוהים.
מיליארדים (2019-2016) – בתפקיד: צ'אק רוד'ס.
בוג'ק הורסמן (2017) – דיבוב קולו של בוג'ק.
בבית עם איימי סדריס (2017) – בתפקיד: מר אוגילבי.
לודג' 49 (2019) – בתפקיד: מרווין מץ.
מראה שחורה (2025)
מסע בין כוכבים: אקדמיית צי הכוכבים (2025)
מפל הריין

| --- | --- |

 מידע כללי
 מיקום:  סמוך לעיר שפהאוזן בצפון שווייץ, בסמוך לגבולה עם גרמניה
 נהר:  ריין
 סוג מפל:  גוש
 גובה כולל:  24 מטר
 רוחב ממוצע:  113 מטר
 נפילת מים רציפה:  24 מטר
 מספר נפילות מים:  1
 ספיקה ממוצעת:  370 מ"ק/שנייה
 ספיקה מרבית:  1,250 מ"ק/שנייה
 עונה שופעת:  כל השנה
 קואורדינטות:  47°40′41″N 8°36′54″E﻿ / ﻿47.678°N 8.615°E﻿ / 47.678; 8.615
  (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.מפל הריין(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.מפל הריין(למפת שפהאוזן רגילה) שפהאוזן נויהאוזן אם ריינפל תאינגן שטיין אם רייןמפל הריין(למפת שפהאוזן מוגדלת) שפהאוזן נויהאוזן אם ריינפל תאינגן שטיין אם רייןמפל הריין
החלק העליון של המפל
מפל הריין (בגרמנית: Rheinfall) הוא מפל המים הגדול באירופה לפי ספיקה. המפל נמצא באזור הריין העילי, בקרבת העיירה שפהאוזן בצפון שווייץ.
נתונים

רוחב המפל כ-150 מטר וגובהו כ-23 מטר. ספיקת המים הממוצעת במפל בעונת החורף היא כ-250 מטר מעוקב לשנייה, ובחודשי הקיץ היא עומדת על כ-700 מ"ק לשנייה. שיא ספיקת המים במפל נמדד בשנת 1965, כ-1250 מ"ק לשנייה ואילו השפל בספיקה נמדד ב-1921 ועמד על כ-95 מ"ק לשנייה בלבד.
שפיעת המים במפל עזה כל כך עד שרוב הדגים אינם מסוגלים לשחות במעלה הזרם. רק צלופחים מסוגלים לכך.
גאולוגיה

מסלולו המקורי של הריין נוצר בתקופה הפליסטוקן עם התקדמות הקרחונים לפני כ-500,000 שנה, בכיוון מערב משפהאוזן. לפני כ-132,000 שנה השתנה המסלול לכוון דרום ויצר תעלת זרימה חדשה. שתי תעלות הזרימה הללו התמלאו בשפוכת הסחיפה של הסלעים אך עדיין מהוות חלק מתואי הזרימה של הנהר.
במהלך תקופת הקרח האחרונה שתחילתה לפני כ-110,000 שנה, נדחף מסלול הנהר דרומה לעבר שכבת אבן גיר קשה שמקורה בתקופת היורה המאוחרת.
מפל הריין נוצר לקראת סופה של תקופת הקרח האחרונה לפני כ-14,000–17,000 שנה, כתוצאה משילוב של הזרימה על המצע הקשה ומשחיקת שפוכת הסלעים שמקורם בתוואי הקדום של הנהר אשר הצרו את גדותיו. הסלע הממוקם במרכז המפל הוא שריד לאבן הגיר הקשה שלא נשחקה מערוץ הנהר הקדום.
כלכלה

בצידו הצפוני של המפל הוקמה במאה ה-17 טחנת מים אשר שימשה להפעלת כבשן היתוך לעפרת הברזל שנכרתה מתוך אבן הגיר שבאזור, והופעלה עד למחצית המאה ה-19. בשנת 1887 פנו מפעלי הברזל לרשויות בבקשה להטות חלק מהזרימה בנהר לצורך הקמת תחנת כוח הידרואלקטרית, אך נתקלו בהתנגדות ארגוני טבע וסביבה שווייצריים והתוכנית נגנזה.
גם בשנים הבאות נעשו מספר ניסיונות להקמת תחנות כוח לניצול מי המפל אך כולן נתקלו בהתנגדות של הארגונים הסביבתיים.
בשנת 1951 נחתמה עצומה בידי כ-150,000 אזרחים שווייצרים המביעה התנגדות גורפת לכל תוכנית פיתוח תעשייתי עתידי של אזור הריין העילי והמפל. גם כיום עדיין קיימות תוכניות להקמת מתקנים הידרואלקטריים באזור למרות ששפיעת המים נחשבת לבלתי מספיקה עבור תחנות כוח מודרניות.
תיירות

מפל הריין הוא מוקד תיירותי כבר מאות שנים. ציירים ומשוררים רבים התפעמו מתופעות הטבע המרשימות של האזור והביעו את התפעלותם זו ביצירתם.
כיום התיירות היא הענף הכלכלי העיקרי בו מנוצל המפל. מרפסות נוף וספינות נהר משמשות את התיירים הרבים המגיעים למפל הריין, והעיירות בסביבה מציעות שירותי תיירות נלווים כגון מסעדות, מלונות, וטיולים מאורגנים.
מבט פנורמי
הערות שוליים

| --- | --- |
בקרת זהויות :  NLI: 987007532179305171  GND: 4076698-6  HDS: 016145  LCCN: sh88001360  VIAF: 242097019   WorldCat (עם VIAF): 242097019
איזבל הופר

| --- | --- |

הופר בפסטיבל הקולנוע בקאן, 2017
 לידה:  16 במרץ 1953 (בת 71) צרפת פריז, צרפת
 שם לידה:  Isabelle Anne Huppert 
 מדינה:  צרפת 
 תקופת הפעילות:  מ-1971
 מקום לימודים:  המכון הלאומי לשפות ותרבויות המזרח  הקונסרבטואר הלאומי הגבוה לאמנות הדרמה  Conservatoire à rayonnement régional de Versailles 
 בן או בת זוג:  Ronald Chammah (1982–?) 
 צאצאים:  לוליטה שאמה 
 מספר צאצאים:  3 
 פרסים והוקרה:  2 פרסי השחקנית בפסטיבל הקולנוע בקאן   2 פרסי השחקנית בפסטיבל ונציה   2 פרסי השחקנית של האקדמיה האירופית לקולנוע   2 פרסי סזאר   4 פרסי לומייר   פרס גלובוס הזהב   פרס באפט"א   מועמדות לפרס אוסקר
 פרופיל ב-IMDb
 חתימה:   
 
איזבל אן מדלן הופר (בצרפתית: Isabelle Anne Madeleine Huppert; נולדה ב-16 במרץ 1953) היא שחקנית קולנוע ותיאטרון יהודייה-צרפתייה, אשר הופיעה ביותר מ-120 סרטים והפקות טלוויזיוניות.
הופר הייתה מועמדת 16 פעמים לפרס הסזאר (שיא לשחקנית). בפרס הסזאר לשחקנית הראשית זכתה פעמיים, וכן פעמיים בפרס השחקנית בפסטיבל הקולנוע בקאן. היא גילמה קשת רחבה של דמויות נשיות, מתפקידי נערה ביישנית ועד תפקידי פרוצות ורוצחות בדם קר ועבדה עם מיטב במאי צרפת ובמיוחד עם קלוד שברול, אשר לדבריה, הצליח להפיק ממנה את המיטב. הופר מרבה גם לעבוד עם במאים בינלאומיים באסיה ובאירופה. היא זכתה בפרס גלובוס הזהב והייתה מועמדת לפרס האוסקר לשחקנית הטובה ביותר על תפקידה ב"היא" (2016).
הופר היא גם שחקנית תיאטרון אשר הופיעה רבות בצרפת ובעולם וקיבלה 7 מועמדויות לפרס מולייר (שיא לשחקנית).
ביוגרפיה

הופר נולדה בשנת 1953 בפריז לאניק לבית בו, מורה לאנגלית, צרפתייה קתולית וריימונד הופרט, תעשיין יהודי הונגרי יליד פרשוב בסלובקיה, אשר הסתיר את מוצאו במהלך מלחמת העולם השנייה. היא הצעירה מבין חמישה ילדים ולה שלוש אחיות וביניהן הבמאית והתסריטאית קרולין הופר ואח. אמהּ דרבנה אותה להיות שחקנית מגיל צעיר. בילדותה למדה בתיכון "פלוראן שמיט" בסן -קלו ומוזיקה בקונסרבטוריון של ורסאי.  במהשך למדה שפות סלאביות, בעיקר רוסית במכון ENALCO - המכון הלאומי לשפות ולתרבויות המזרח. במקביל למדה הופר אמנות המשחק בקונסרבטואר ברחוב בלאנש בפריז (המחזור 1975) כתלמידה של ז'אן-לוראן קושה ושל אנטואן ויטז.
דיסקוגרפיה

2001: Madame Deshoulières עם ז'אן-לואי מוראט.
חיים אישיים

מאז 1982, הופר בזוגיות עם הבמאי הקולנוע הצרפתי רונלד שאמה ולהם שלושה ילדים, כולל השחקנית לוליטה שאמה. הופר שיחקה עם בתה בחמישה סרטים, כולל "Copacabana" ו"Barrage".
פרסים והוקרה

קצינה בלגיון הכבוד (31 בדצמבר 2008)
גביע וולפי לשחקנית הטובה ביותר (1995)
פרס לומייר לשחקנית הטובה ביותר (1996)
Silver Bear for Outstanding Artistic Contribution (2002)
פרס קלוטרודיס לשחקנית הטובה ביותר (2003)
גביע וולפי לשחקנית הטובה ביותר (1988)
פרס אינדפנדנט ספיריט לשחקנית הראשית (2017)
פרס לומייר לשחקנית הטובה ביותר (2001)
פרס לומייר לשחקנית הטובה ביותר (2017)
פרס לומייר לשחקנית הטובה ביותר (2006)
דוב הזהב של כבוד (2022)
פרס אריה הזהב (2005)
פרס הישג בקולנוע העולמי של האקדמיה האירופית לקולנוע (2009)
פרס סזאר לשחקנית הטובה ביותר (2017)
פרס האקדמיה האירופית לקולנוע לשחקנית הטובה ביותר (2001)
פרס דוד די דונטלו לשחקנית הזרה הטובה ביותר (1980)
פרס סזאר לשחקנית הטובה ביותר (1996)
פרס באפט"א לשחקן המבטיח בתפקיד ראשי בסרט (1978)
פרס דונוסטיה (2003)
פרס השחקנית הטובה ביותר (1978)
פרס האקדמיה האירופית לקולנוע לשחקנית הטובה ביותר (2002)
פרס השחקנית הטובה ביותר (2001)
פרס קלוטרודיס לשחקנית המשנה הטובה ביותר (2003)
פרס חוג מבקרי הסרטים של סן פרנסיסקו לשחקנית הטובה ביותר (2002)
מפקדת במסדר ההצטיינות הלאומי (15 במאי 2015)
פרס התאטרון האירופי (2017)
פרס גלובוס הזהב לשחקנית הטובה ביותר - סרט דרמה (2017)
מפקד מסדר האמנויות והספרות
בפסקה זו רשומה אחת נוספת שטרם תורגמה
הופר על הבמה, 2006
הופר בטקס הסזאר, 2017
הלן האנט

| --- | --- |

האנט, 2015
 לידה:  15 ביוני 1963 (בת 61) ארצות הברית לוס אנג'לס, קליפורניה, ארצות הברית
 שם לידה:  Helen Elizabeth Hunt 
 מדינה:  ארצות הברית 
 תקופת הפעילות:  מ-1972
 מקום לימודים:  אוניברסיטת המדינה של קליפורניה, לוס אנג'לס  Providence High School  אוניברסיטת קליפורניה בלוס אנג'לס 
 בן או בת זוג:  האנק עזריה (17 ביולי 1999–18 בדצמבר 2000)   מת'יו קרנהאן (2001–2017) 
 צאצאים:  Makena Lei Carnahan 
 מספר צאצאים:  1 
 פרסים והוקרה:  1 פרס אוסקר 4 פרסי אמי 4 פרסי גלובוס הזהב
 פרופיל ב-IMDb
 
הלן אליזבת האנט (באנגלית: Helen Elizabeth Hunt; נולדה ב-15 ביוני 1963) היא שחקנית קולנוע וטלוויזיה, במאית ותסריטאית אמריקאית ממוצא יהודי, זוכת פרס אוסקר לשחקנית הטובה ביותר לשנת 1997 על תפקידה בסרט "הכי טוב שיש".
ביוגרפיה

האנט נולדה בקולבר סיטי (אנ'), קליפורניה שבארצות הברית. אביה הוא גורדון האנט (אנ'), במאי ומפיק, בן לאם יהודייה ואב נוצרי. אמה היא ג'יין אליזבת (לבית נוביס), צלמת ממשפחה נוצרית. בגיל 3 משפחתה עברה עמה לניו יורק. בצעירותה למדה בלט. בנוסף, למדה תקופה קצרה באוניברסיטת קליפורניה בלוס אנג'לס (UCLA).
קריירה

האנט מופיעה מגיל 8 בטלוויזיה. את הפריצה הגדולה שלה השיגה האנט בשנת 1992 בסדרה "משתגעים מאהבה" כששיחקה בתפקיד ראשי לצד השחקן הוותיק יותר, פול רייזר. אחד הסרטים הזכורים ברפרטואר של השחקנית הוא "טוויסטר" שיצא לאקרנים ב-1996. בשנת 1998 התארחה האנט בסדרת האנימציה "משפחת סימפסון", ודיבבה את חברתו של מו (שאותו מדבב האנק עזריה, בן זוגה באותה עת ובעלה לאחר כשנה).
בטקסים שנערכו ב-1998 האנט זכתה בפרס אוסקר ובפרס גלובוס הזהב על תפקידה בסרט "הכי טוב שיש" בתור קרול המלצרית, שיצא לאקרנים ב-1997. בנוסף לכך, זכתה בארבעה פרסי אמי ובשלושה פרסי גלובוס הזהב על תפקידה בין השנים 1993–1999 בסדרה הקומית "משתגעים מאהבה" .
ב-2000 שיחקה בסרט הדרמה-הקומית "הנשים של ד"ר טי" לצד ריצ'רד גיר.
ב-2007 ביימה, הפיקה, וכיכבה בסרט הרומנטי "כשהיא מצאה אותי" לצד קולין פירת'.
ב-2011 שיחקה בסרט "גולשת בנשמה" של הבמאי שון מקנמרה.
בשנת 2014 ביימה, כתבה, וכיכבה בסרט "אמא בהפרעה" לצד לוק וילסון. בשנת 2019 ביימה פרק (ה-4 במספר), מתוך הסדרה "הפוליטיקאי" שיצר ראיין מרפי.
בשנת 2017 החלה לשחק במיני-סדרת הדרמה "יריית הפתיחה" ברשת FOX.
ב-2018 שיחקה בסרט "עונת הנסים" של הבמאי שון מקנמרה.
חיים אישיים

לאחר כחמש שנים של זוגיות ביחד הייתה נשואה בשנים 1999–2000 לקומיקאי האמריקאי-יהודי, האנק עזריה. בשנים 2001–2017 הייתה בזוגיות עם המפיק האמריקאי מת'יו קרנהאן, וממנו יש לה בן חורג ובת משותפת.
פילמוגרפיה נבחרת > בקולנוע

רכבת הרים (1977)
טראנסרים (1984)
נערות רק רוצות לכייף (1985)
להתחתן שנית (1986)
הנסיך-צפרדע (1986)
מבצע X סודי ביותר (1987)
ההרפתקה הגדולה: סיפורים מהתנ"ך (1987) - דיבוב
לגנוב בית (1988)
ללא מטרה (1988)
קרוב המשפחה הבא (1989)
טראנסרים 2 (1991)
ריקוד המים (1992)
רק אותך (1992)
בוב רוברטס (1992)
מר מוצ"ש (1992)
טראנסרים 3 (1992)
נשיקת המוות (1995)
טוויסטר (1996)
הכי טוב שיש (1997)
הנשים של ד"ר טי (2000)
תעביר את זה הלאה (2000)
להתחיל מחדש (2000)
מה נשים רוצות (2000)
קללת אבן העקרב הירוקה (2001)
אישה טובה (2004)
בובי (2006)
כשהיא מצאה אותי (2007) - גם בימוי, תסריט והפקה
יום אחרי יום (2010)
גולשת בנשמה (2011)
חבר על ארבע (2011) - דיבוב
מפגשים (2012)
לפענח את אנני פרקר (2013)
אמא בהפרעה (2014) - גם בימוי, תסריט והפקה
אני אוהבת אותך אבא (2017)
עונת הניסים (אנ')‏ (2018)
צנצנת הממתקים (2018)
אני רואה אותך (אנ') (2019)
רצח במעגל סגור (2020)
מסיבת סוף העולם (אנ') (2021)
פילמוגרפיה נבחרת > בטלוויזיה

אישה חלוצה (1973) - סרט טלוויזיה
המופע של מרי טיילר מור (1977)
האישה הביונית (1978)
עובדות החיים (1980)
נוטס לנדינג (1981-1980)
בחירות הלב (1983) - סרט טלוויזיה של NBC
מקום אחר (1986-1984)
הדרך לגן העדן (1985)
משתגעים מאהבה (1992–1999)
חברים (1995)
משפחת סימפסון (1998) - דיבוב
אימפריות נופלות (2005)
יריית פתיחה (2017)
משתגעים מאהבה (2019)
עולם בלהבות (2019–הווה)
תקופת מבחן (2021–2023)
האנט חותמת למעריציה, 1994
צבי הנינג'ה: טירוף המוטנטים

| --- | --- |

 מבוסס על:  צבי הנינג'ה 
 בימוי:  ג'ף ראו 
 הופק בידי:  סת' רוגן, אוון גולדברג, ג'יימס ויבר 
 תסריט:  ברנדן אובראיין 
 מוזיקה:  טרנט רנזור, אטיקוס רוס 
 מדינה:  ארצות הברית 
 חברת הפקה:  סרטי ניקלודיאון, אולפני פוינט גריי, פרמאונט 
 חברה מפיצה:  פרמאונט, UIP Duna 
 שיטת הפצה:  הפצה לאולמות הקולנוע 
 הקרנת בכורה:  12 ביוני 2023 
 משך הקרנה:  99 דק' 
 שפת הסרט:  אנגלית 
 סוגה:  סרט הרפתקאות, סרט גיבורי-על, סרט נינג'ות, סרט פעולה, סרט קומדיה, סרט מונפש 
 אתר רשמי
 דף הסרט ב־IMDb
 
צבי הנינג'ה: טירוף המוטנטים (באנגלית: Teenage Mutant Ninja Turtles: Mutant Mayhem) הוא סרט קולנוע מונפש משנת 2023, שמשמש כאתחול לזיכיון "צבי הנינג'ה". הסרט בוים על ידי ג'ף רו וקיילר ספירס על בסיס תסריט מאת ברנדן או'בריאן, סת' רוגן, אוון גולדברג וג'ף רו. הסרט מכיל אנסמבל של כוכבים שמדבבים את הדמויות הראשיות, בהם איו אדבירי, מאיה רודולף, ג'ון סינה, סת' רוגן, רוז ביירן, ג'אנקרלו אספוזיטו, ג'קי צ'אן, אייס קיוב ופול ראד.
הסרט, אשר הופק בתציב של 70 מיליון דולרים, גרף מעל ל-180 מיליון דולרים ברחבי העולם. הסרט קיבל מספר מועמדויות לפרסים, כולל מועמדות לפרס איגוד מבקרי הקולנוע האמריקאי ופרס אנני. בעקבות הצלחת הסרט מופק סרט המשך אשר מתוכנן לצאת לאקרנים ב-9 באוקטובר 2026, כמו כן הופקה סדרת טלוויזיה שמתרחשת בין שני הסרטים בשם "סיפורם של צבי הנינג'ה".
תקציר העלילה

המדען המטורף בקסטר סטוקמן ממציא נוזל רדיואקטיבי שגורם לכל דבר עימו הוא בו במגע להפוך למוטנט. אולם, סטוקמן נהרג על ידי אנשיה של סינתיה אוטרום. הנוזל הרדיואקטיבי של סטוקמן נשפך לביוב של העיר ניו יורק והופך ארבעה צבים – מיכלאנג'לו, לאונרדו, רפאל ודונטלו – כמו גם עכברוש בשם ספלינטר, למוטנטים דמויי אדם. ספלינטר מגדל את הצבים ומאמן אותם בנין ג'וטסו, ומנחה אותם לחיות בסתר במנהרות הביוב מתחת לעיר. כעבור 15 שנה פוגשים הצבים את אפריל אוניל, עיתונאית צעירה ושאפתנית המסייעת להם לחקור את מעשי השוד המבוצעים בניו יורק על ידי מוטנט מסתורי המכונה סופרפליי. החבורה מגלה בהמשך שסופרפליי חותר להפוך את כל בעלי החיים על פני כדור הארץ למוטנטנים על מנת שהמוטנטים ישלטו בכדור הארץ.
מדבבים

מיקה אבי/איתי ארד בתפקיד דונטלו
שאמון בראון ג'וניור/רום קלטר בתפקיד מיכלאנג'לו
ניקולס קאנטו/נועם טל בתפקיד לאונרדו
בריידי נון/תובל שפיר בתפקיד רפאל
ג'קי צ'אן/יהויכין פרידלנדר בתפקיד מאסטר ספלינטר
איו אדבירי/נועה כהן בתפקיד אפריל אוניל
סת' רוגן/אסף פריינטא בתפקיד ביבופ
ג'ון סינה/אמנון וולף בתפקיד רוקסטדי
אייס קיוב/מתי אטלס בתפקיד סופרפליי
פול ראד/אבי אבורומי בתפקיד מונדו גקו
מאיה רודולף/איילת רובינסון בתפקיד סינתיה אוטרום